Burjassot celebra el Dia de les Ciutats Educadores esmorzant entrepans saludables
2025-07-24

Divendres que ve 30 de novembre se celebra el Dia de les Ciutats Educadores i, ja que Burjassot manté en marxa el seu Pla de “Burjassot, Ciutat Educadora”, pensa celebrar aquesta jornada fixant l’atenció, enguany, en l’alimentació saludable dels escolars del municipi. Així, l’Ajuntament de Burjassot, des de la regidoria d’Educació que dirigeix la regidora Olga Camps, i a través del Programa Educació Alimentària, aprofitarà aquest dia per a iniciar una nova activitat de sensibilització nutricional i establir els divendres com “el dia de l’entrepà saludable”. Per a això, es proposarà als alumnes i les alumnes dels centres escolars a portar al col·legi, per a esmorzar, un entrepà que no continga embutits ni cremes de cacau.

Com a alternativa saludable, els esmorzars consistiran en un entrepà amb truita francesa o cuinada amb alguna hortalissa. També podran ser d’alguna conserva de peix com el verat o les sardines, de formatge o d’algun vegetal com tomaca i alvocat. A més, perquè l’entrepà siga súper saludable el pa, en la mesura dels possible, haurà de ser integral per a augmentar així la ingesta de fibra. Per a dur a terme aquesta activitat i promocionar a les aules l’entrepà saludable es facilitarà als centres, amb la col·laboració del professorat, la informació sobre com preparar entrepans saludables, a través d’uns cartells perquè es puguen imprimir i penjar a les aules. L’objectiu d’aquesta iniciativa, a més de celebrar el dia de les Ciutats Educadores, és intentar establir juntament amb el dia de la fruita, que ja se celebra en diferents centres escolars, un esmorzar més saludable, lliure de sucre i excés de greixos saturats com ocorre amb el consum, de manera habitual i per a aquest segona ingesta del dia, de sucs, batuts, galetes, cereals, cremes de cacau o embutits processats.